CELEX: 32011D0820
Language: sk
Date: 2011-12-07 00:00:00
Title: 2011/820/EÚ: Vykonávacie rozhodnutie Komisie zo 7. decembra 2011 , ktorým sa mení a dopĺňa smernica Rady 2002/56/ES, pokiaľ ide o dátum stanovený v článku 21 ods. 3, do ktorého majú členské štáty povolenie predlžovať platnosť rozhodnutí týkajúcich sa rovnocennosti sadbových zemiakov [oznámené pod číslom K(2011) 8929]  Text s významom pre EHP

9.12.2011   
            
            
               SK
            
            
               Úradný vestník Európskej únie
            
            
               L 327/66
            
         VYKONÁVACIE ROZHODNUTIE KOMISIE
   zo 7. decembra 2011,
   ktorým sa mení a dopĺňa smernica Rady 2002/56/ES, pokiaľ ide o dátum stanovený v článku 21 ods. 3, do ktorého majú členské štáty povolenie predlžovať platnosť rozhodnutí týkajúcich sa rovnocennosti sadbových zemiakov
   [oznámené pod číslom K(2011) 8929]
   (Text s významom pre EHP)
   (2011/820/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/56/ES z 13. júna 2002 o obchodovaní so sadivom zemiakov (1), a najmä na jej článok 21 ods. 3 druhý pododsek,
   keďže:
   
               (1)
            
            
               V smernici 2002/56/ES sa stanovuje, že s účinnosťou od určitých dátumov členské štáty nesmú naďalej sami určovať rovnocennosť sadbových zemiakov zozbieraných v tretích krajinách so sadbovými zemiakmi zozbieranými v Únii a spĺňajúcimi ustanovenia danej smernice.
            
         
               (2)
            
            
               Keďže však ešte nebolo ukončené potvrdzovanie rovnocennosti sadbových zemiakov zo všetkých príslušných tretích krajín, smernicou 2002/56/ES sa povolilo členským štátom predĺžiť platnosť rozhodnutí o rovnocennosti, ktoré už prijali ohľadne sadbových zemiakov z určitých tretích krajín, na ktoré sa nevzťahuje potvrdenie Únie o rovnocennosti, do 31. marca 2011. Tento dátum bol vybraný s ohľadom na koniec obdobia uvádzania zemiakov na trh.
            
         
               (3)
            
            
               Keďže táto činnosť doteraz nebola dokončená a nová sezóna uvádzania na trh sa začne do konca roka 2011, je nevyhnutné povoliť členským štátom, aby predĺžili platnosť ich vlastných vnútroštátnych rozhodnutí o rovnocennosti.
            
         
               (4)
            
            
               Smernica 2002/56/ES by sa preto mala zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   V prvom pododseku článku 21 ods. 3 smernice 2002/56/ES sa dátum „31. marca 2011“ nahrádza dátumom „31. marca 2014“.
   Článok 2
   Toto rozhodnutie je určené členským štátom.
   
      V Bruseli 7. decembra 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 193, 20.7.2002, s. 60.